**Typy ekonomík**

Podľa toho, ako štát rieši 3 základné ekonomické otázky,

rozlišujeme tieto typy ekonomík:

**Trhová ekonomika**

* funguje **trhový mechanizmus** ako riadiaci nástroj – vzťah **dopytu** a **ponuky**, výsledkom tohto vzťahu je cena
* ekonomické otázky rieši **trh** – **spotrebitelia** určujú, čo sa bude vyrábať, ako vyrábať riešia **výrobcovia** a konkurencia medzi nimi, pre koho vyrábať rieši **trh** pomocou dopytu a ponuky
* existuje **sloboda podnikania**
* prevláda **súkromné vlastníctvo**

**Príkazová ekonomika**

* ekonomické otázky rieši **štát** – prostredníctvom príkazov, čo a ako budú podniky vyrábať
* existuje tzv. **centrálne plánovanie** – štát naplánuje, čo a koľko sa bude vyrábať a za akú cenu sa bude tovar predávať (*ceny rovnaké vo všetkých obchodoch*)
* tento typ u nás fungoval počas Československej republiky do roku 1989
* tým, že sa nerešpektovalo, čo chcú spotrebitelia kupovať, dochádzalo k **nedostatku** určitého tovaru a **hromadenie** iného nepotrebného tovaru, ktorý nikto nekupoval
* prevláda **štátne vlastníctvo**

**Zmiešaná ekonomika**

* prevláda vo väčšine krajín sveta, **po roku 1989 aj v SR**
* **kombinácia trhovej ekonomiky a zásahov štátu do ekonomiky**
* **nedokonalý trh** riadi **štát** svojimi predpismi a zákonmi (*určenie minimálnej mzdy, stará sa o políciu, armádu, zdravotníctvo, životné prostredie, podporuje nezamestnaných atď.*).
* ľudia môžu slobodne podnikať, existujú rôzne formy vlastníctva